S-18/2010

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 12. janúar 2010 á hendur B-kk-þgf A-kk-þgf S-kk-þgf, kt. 000000-0000, Grýtubakka 26, Reykjavík, fyrir umferðar- og fíkniefnalagabrot á árinu 2009 með því að hafa sem hér greinir:

I.

Aðfaranótt sunnudagsins 19. apríl ekið bifreiðinni MF-127 sviptur ökurétti og óhæfur um að stjórna henni örugglega vegna áhrifa ávana- og fíkniefna (efni í blóði, amfetamín 190 ng/ml og tetrahýdrókannabínól 2,8 ng/ml) í Garðabæ, austur Arnarnesveg, suður Bæjarbraut og norður Maltakur uns akstur var stöðvaður við Rúgakur 5-7, og í sama skipti haft í vörslum sínum 0,07 grömm af amfetamíni sem lagt var hald á.

Telst þetta varða við 1. og 2. mgr. 45. gr. a. og 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006 og 2. gr., sbr. 5. gr., laga um ávana- og fíkniefni nr. 65, 1974, sbr. lög nr. 13, 1985 og lög nr. 68, 2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002.

II.

Föstudaginn 25. september ekið bifreiðinni ML-602 sviptur ökurétti í Reykjavík, austur Flúðasel og norður Seljabraut uns hann stöðvaði aksturinn á bifreiðastæði á móts við hús nr. 74, þar sem hann hljóp úr bifreiðinni og reyndi að komast undan en lögregla náði honum skömmu síðar í versluninni Þinni verslun við Seljabraut.

Telst þetta varða við 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006.

Þess er krafist að ákærði verði dæmdur til refsingar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006 og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í ágúst 1988. Samkvæmt sakavottorði gekkst hann í júlí 2006 undir greiðslu sektar fyrir ölvunarakstur og var sviptur ökurétti í 4 mánuði, en hann hafði þá ekki náð 18 ára aldri. Þá var honum í tvígang gerð sekt vegna brota gegn lögum um ávana- og fíkniefni á árunum 2006 og 2007. Í janúar 2007 var ákærði dæmdur til 30 daga fangelsisrefsingar skilorðsbundið fyrir brot gegn lögum um ávana- og fíkniefni. Í mars 2007 gekkst ákærði undir greiðslu sektar og var sviptur ökurétti í 4 mánuði fyrir ölvunarakstur. Ákærða var gerð sekt fyrir eignaspjöll í september 2007. Í mars 2008 gekkst hann undir viðurlagaákvörðun fyrir brot gegn lögum um ávana- og fíkniefni, ölvunarakstur, akstur bifreiðar undir áhrifum ávana- og fíkniefna og sviptingarakstur og var sviptur ökurétti í 2 ár og 6 mánuði. Loks gekkst ákærði undir sekt vegna brota gegn lögum um ávana- og fíkniefni í júní 2008. Með hliðsjón af framansögðu þykir refsing ákærða hæfilega ákveðin fangelsi í 45 daga.

Þá ber að dæma ákærða til að vera sviptur ökurétti ævilangt.

Upptæk eru gerð 0,07 g af amfetamíni samkvæmt þeim lagaákvæðum sem í ákæru getur.

Ákærði greiði 147.853 krónur í sakarkostnað.

Af hálfu ákæruvaldsins flutti málið J-kk-nf S-kk-nf H-kk-nf aðstoðarsaksóknari.

R-kvk-nf H-kvk-nf, settur héraðsdómari, kveður upp dóm þennan.

D ó m s o r ð :

Ákærði, B-kk-nf Ö-kk-nf S-kk-nf, sæti fangelsi í 45 daga.

Ákærði er sviptur ökurétti ævilangt

Upptæk eru gerð 0,07 g af amfetamíni.

Ákærði greiði 147.853 krónur í sakarkostnað.

R-kvk-nf H-kvk-nf